KTC แรงไม่ตก! บวกยาว 7 วันติด วิ่งต่อ 3% ขานรับโบรกฯอัพเป้าใหม่ 350 บ.
KTC แรงไม่ตก! บวกยาว 7 วันติด วิ่งต่อ 3% ขานรับโบรกฯอัพเป้าใหม่ 350 บ. โดยล่าสุด ณ เวลา 10.26 น. อยู่ที่ระดับ 312 บาท เพิ่มขึ้น 9 บาท หรือ 2.97% สูงสุดที่ระดับ 312 บาท ต่ำสุดที่ระดับ มูลค่าซื้อขาย 230.60 ล้านบาท
28 มี.ค. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ณ เวลา 10.26 น. อยู่ที่ระดับ 312 บาท เพิ่มขึ้น 9 บาท หรือ 2.97% สูงสุดที่ระดับ 312 บาท ต่ำสุดที่ระดับ มูลค่าซื้อขาย 230.60 ล้านบาท ทั้งนี้ ราคาหุ้น KTC ได้ปรับตัวขึ้นมาอย่างร้อนแรง 7 วันติด นับตั้งแต่ราคาหุ้นปิดที่ระดับ 257 บาท เมื่อวันที่ 19 มี.ค. 61

โดยนักวิเคราะห์ บล. เคทีบี (ประเทศไทย) ระบุในบทวิเคราะห์ ปรับเป้าหมายราคาหุ้น KTC ใหม่เป็น 350 บาท จากเดิม 285 บาท เนื่องจากมองว่าบริษัทจะได้รับผลบวกในเรื่องสืนเชื่อที่มีแนวโน้มขยายตัวมากขึ้นกว่าปีก่อน พร้อมคาดรายได้ที่ไม่ใช่ดอกเบี้ย ปี 2560-2561 เติบโตปีละ 11% เทียบกับปีก่อน ผลักดันจาก KTC ใช้นโยบายบริหารหนี้เสีย (NPL) ด้วยการ write-off ต่อเนื่อง และการติดตามหนี้ที่มีประสิทธิภาพ ส่งผลให้รายได้หนี้สูญรับคืนดีขึ้นต่อเนื่อง และค่าธรรมเนียมร้านค้ารับบัตร ค่าธรรมเนียมกดเงินสด และค่าธรรมเนียมติดตามหนี้ เพิ่มขึ้นตามการขยายตัวของสินเชื่อ